**Pasientinformasjon**

**Svangerskapsavbrudd   
etter 12. svangerskapsuke**

Du har fått en tablett Mifegyn,® som vil starte den medikamentelle aborten. Du kan få blødning og lette magesmerter de neste dagene. . Hvis du kaster opp tabletten innen 2 timer, må du komme tilbake og få en ny. Er du kvalm, kan du få med resept på kvalmestillende tabletter.

* Lev så normalt som mulig, du kan godt gå på jobb
* Har du behov for smertestillende tabletter kan du bruke Ibuprofen/Paracetamol/Naproksen
* Bruk menstruasjonsbind, ikke tampong ved blødning

**Frammøte til behandling**

**Behandling ved spesialpost 7H:**

Møt den\_\_\_\_\_\_\_\_\_\_\_\_\_\_\_\_\_\_\_\_\_kl. 21.00 på KK spesialpost 7H, 7. etasje sydbygg

* Etter mottagelsen i avdelingen får du et rom tildelt hvor du/dere får sove.
* Kl. 04.00 om morgenen får du Cytotec tabletter som skal settes i skjeden. Deretter får du Cytotec tabletter hver 3. time til aborten er utført.

**Behandling ved gynekologisk sengepost 4AC:**

Møt den\_\_\_\_\_\_\_\_\_\_\_\_\_\_\_\_\_\_\_\_\_kl. 07.30 på KK sengepost 4AC, 4. etasje østbygg

* Ved oppmøte kl. 07.30 om morgenen får du Cytotec tabletter som skal settes i skjeden. Deretter får du Cytotec tabletter hver 3. time til aborten er utført.

**Videre forløp**

* Du vil få smertestillende medisin etter behov, men de tar ikke alle smerter. Smertene kan være ganske sterke mens livmoren arbeider for å støte ut graviditeten
* Fosteret er stort nok til at du vil kunne se det.
* Dersom aborten ikke blir avsluttet ved hjelp av tabletter må det gjennomføres en utskrapning av livmorhulen.
* Du kan bruke dine private klær under oppholdet. Ta med tøfler, morgenkåpe og lesestoff.
* Du må regne med å bli i avdelingen i ca. ett døgn, dvs til påfølgende kveld.
* Du kan ikke kjøre bil selv, da du kan bli trett av medisinene du får under oppholdet.

**Etter aborten bør du være oppmerksom på følgende**

* Menstruasjonslignende avtakende blødning og utflod kan forekomme inntil 4 uker etter aborten. Bruk bind, ikke tampong.
* Kontakt Kvinneklinikken hvis du blør svært rikelig/klumper i flere dager(blør mer enn 6 nattbind på 2 timer)
* Smerte som ved menstruasjon er vanlig. Ta kontakt ved sterke smerter som ikke bedres av Paracetamol og Ibux, eller ved feber over 38 C.
* Menstruasjonen kommer tilbake 4-6 uker etter aborten. Den første menstruasjonen er ofte kraftigere og mer langvarig enn vanlig.
* Samleie og bading bør unngås så lenge du blør.
* Skal du begynne med p-pille, kan du starte dagen etter aborten.
* Behov for sykemelding blir vurdert i hvert enkelt tilfelle.
* Fosteret vil bli satt ned i en anonym minnelund hvis du ikke ytrer ønske om noe annet.
* Hvis du har behov for oppfølgingssamtale kan du få time ved fødepoliklinikken, eller du kan avtale oppfølging hos fastlegen din.

**Kontaktinformasjon Kvinneklinikken:**

Spesialpost 7H **51 51 92 09**

Gynekologisk poliklinikk kl.08.00-15-00 på ukedager: **51 51 87 77**

Gynekologisk sengepost 4AC etter kl.15.00 eller i helg: **51 51 82 92**

Kvinneklinikken, mars 2019  
[www.sus.no/kvinneklinikken](http://www.sus.no/kvinneklinikken)